Author: Asta Urb
Company: Haapsalu Linnavalitsus

K O R R A L D U S

Haapsalu,	10. juuni 2005 nr 446 

Projekteerimistingimuste kinnitamine 
(Sadama 1, Haapsalu)

Läbi vaadanud OÜ Ehto (Kuuse 6-1, 90507 Haapsalu) 14.04. 2005 esitatud taotluse nr 7-2.15/1825 elamu ümberehituse ja remondiprojekti projekteerimistingimuste saamiseks Sadama 1 krundil ja juhindudes kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Sadama 1, Haapsalu elamu ümberehituse ja remondiprojekti projekteerimistingimused nr 27-05 (lisatud).
2.	Korraldus teha teatavaks OÜ Ehto`le (Kuuse 6-1, 90507 Haapsalu) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu. 
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees. 
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee 
Linnapea	Erko Kalev 
	Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 27/ 05  “02” juuni  2005

Tingimused kinnitatud:
Haapsalu Linnavalitsuse korraldusega nr 446                   
10.juuni 2005

Projekti nimetus | Elamu ümberehituse ja remondiprojekt
Krundi asukoht | Sadama 1, Haapsalu
Taotleja nimi | OÜ Ehto, registrikood 10349643

Krundi andmed

katastritunnus 18301:004:0070,  
pindala 788m^2, maakasutuse sihtotstarve - 100% väikeelamumaa

Projekti koostamisel arvestada alljärgnevat: |

1.	Koostada elamu ümberehituse ja remondiprojekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  topo-geodeetiline asendiplaan M 1:500, millele on kantud krundi piirid, ol.olevad ja rekonstrueeritavad ja projkteeritavad ehitised (ehitiste nurkade koordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100, detailide joonised vajadusel M 1: 50, 20 .
4.	Katusekatteks: traditsiooniline valtsitud tsinksplekk või Rannila Classic tüüpi plekk.
5.	Kaldkatuse mahus võib projekteerida eluruumid.
6.	Tänavapoolset vintskappi ei pea taastama. Õuepoolsed vintskapid ümber projekteerida.
7.	Lõuna ja läänepoole võib projekteerida verandad-tuulekojad.
8.	Välisseinte viimistlus – värvitud laudis. Näha ette 
      olemasoleva heas korras puitlaudise ja –detailide 
       säilitamine. Laudise asendamisel võtta eeskujuks 
      säilinud originaallaudise laius ja profiil.
9.   Koostada välisviimistluse värvilahendus. 
10.	Restaureerida olemasolev kauni kujundusega välisuks.
11.	Aknad – puidust. Akende proportsioonid ja klaasijaotused ühtlustada eri fassaadidel, arvestades Haapsalu  traditsioonilisi aknatüüpe. Tänavaäärsel fassaadil võimalik akende kõrguse vähendamine seoses tänase kõnnitee kõrgusega. 
12.	Krundi tänavapoolsele piirile kavandada  tänavale iseloomuliku kõrgusega puitväravad, viigi poolene piire soovitavalt hõredam, madalam. Kruntide omavahelised piirde võivad olla puidust või haljastusega tihendatud võrkpiire.
13.	Vajalik  parkimine lahendada kinnistu piires. 
14.	Lahendada krundi heakorrastus, haljastus ning olmeprügi kogumine.
15.	Projekteerimiseks vajalikud tehnilised tingimused taotleda omanikul.
16.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Läänemaa Päästeteenistuses.
Ehitusloa saamiseks esitada Linnavalitsusele kooskõlastustega       köidetud tehniline projekt 2 eksemplaris.

Lisad: | asendiskeem M 1:500

Tingimused
koostasid:

Linnaarhitekt               . ..……………………………..     Anu Joost
Ehitusjärelevalveinsener   …………………………….      Mati Jets
Käesolevad tingimused on kehtivad kahe aasta jooksul alates nende kinnitamisest